cyanic-selkie/wikianc huggingface dataset:
Kyäni
Forretningsmodell
Med bakgrunn i dette grunnla de selskapet i 2005 og valgte forretningsmodellen multi-level marketing (MLM) for å distributere produktene. Virksomheten ble startet opp offisielt i 2007. Totalt har selskapet rekruttert over flere hundre tusen uavhengige distributører på verdensbasis, og mer enn 6.000 av disse er norske. Disse selger forskjellige kosttilskudd som i tillegg til blåbær og laks også inneholder ekstrakter fra en rekke andre naturlige kilder.
Lucanus jietuii
Lucanus jietuii er en billeart i familien hjortebiller (Lucanidae).
Kyäni
Forretningsmodell
Kyäni er medlem av det amerikanske interesseforbundet Direct Selling Association. Selskapet ble tatt opp som prøvemedlem i Direktesalgsforbundet i 2012, men fikk ikke innvilget permanent medlemskap grunnet ulovlige helsepåstander i markedsføringen. Kyäni er derimot medlem i The European Direct Selling Association Seldia. Senere ble Kyäni likevel tatt opp som medlem i Direktesalgsforbundet.
Lucanus jietuii
Kjennetegn
En ganske stor (ca. 50 millimeter), kraftig, rødbrun hjortebille. Mandiblene hos hannen er forhjoldsvis slanke, med en tann litt utenfor midten, kløvet i spissen. De knebøyde antennene har vanligvis en fire-leddet vifte. Kjølene langs sidene og bakkanten av hodet er lave, ikke særlig påfallende. Beina er rødlige. Hunnen er mye mørkere, nesten svart.
Kyäni
Forretningsmodell
Mye av den europeiske utbredelsen av Kyäni har vært basert på personer som også var sentrale i pyramidespillet Darwin International. I Sverige har vekkelsespredikanten Stefan Edefors vært en av hovedpersonene, i Norge har Leif Lindseth vært sentral. Begge var toppselgere i Darwin.
Kirk Hansen omkom i en flystyrt 30. november 2019 sammen med 8 andre personer.
Lucanus jietuii
Utbredelse
Arten er bare kjent fra det sørlige Kina (Yunnan, Sichuan).
Kyäni
Forretningsmodell
I 2022 ble selskapet kjøpt opp av Amare Global.
Lucanus jietuii
Systematisk plassering
Arten blir av noen regnet som et synonym for Lucanus fairmairei.
Kyäni
Kontroverser
Påstanden om at tlingit-stammen skiller seg ut når det gjelder helse, er ikke forankret i vitenskap. De er like mottakelige for kreft og diabetes som andre folkeslag, og kreft er sågar den vanligste dødsårsaken blant urfolk i denne regionen. Det er også feil at tlingit-språket mangler ord for kreft. Påstanden om at Kyäni betyr «sterk medisin» på tlingit-språket er heller ikke riktig.
I Sverige har selskapet hatt rask vekst, og vervet mer enn 15.000 medlemmer. Mange av disse har blitt vervet gjennom kristne miljøer, og pastoren Leo Hartikainen har stått sentralt i utbredelsen. Dette har samtidig ført til medieoppmerksomhet rundt selskapets forretningsmodell og salgsstrategier. Den svenske Lotteriinspektionen har uttalt at selskapet opererer i en gråsone, og at det har en rekke trekk som minner om pyramidespill. I 2015 gikk de til politianmeldelse mot selskapet fordi de mente at forretningskonseptet i hovedsak gikk ut på verving av nye medlemmer og ikke salg av produkter. Det norske Lotteritilsynet har uttalt at virksomheten har noen pyramidelignende trekk, men det er ikke gjort noen fullstendig vurdering av selskapets forretningsmodell.
I 2013 avslørte det danske TV-programmet Operation X hvordan Kyäni-distributører tillegger produktene helbredende egenskaper og anbefaler å bytte ut vanlige medisiner med Kyäni-produkter. Den svenske toppselgeren Peter Jakobsson ble filmet med skjult kamera da han påstod at Kyäni-produktene kunne forebygge kreft. Jakobsson har en lang karriere bak seg i nettverksbransjen og var i 2004 med på å etablere selskapet Think7 sammen med blant andre Finn Ørjan Sæle. Kyäni reagerte på disse avsløringene ved å avslutte sitt samarbeid med Jacobsson. Marcus Dahlgren var en annen sentral person i utbredelsen av Kyäni i Sverige. I 2018 etablerte han sitt eget nettverksselskap Devide som i begynnelsen av 2019 fikk negativ medieoppmerksomhet i Sverige og varselbrev fra det norske Lotteri- og Stiftelsetilsynet.
Estland forbød i 2013 distribusjon av Kyänis produkter grunnet innhold av ulovlige substanser. I Ungarn ble Kyäni i 2014 bøtelagt med 6 millioner Ft for utstrakt bruk av ulovlige helsepåstander i sin markedsføring.
Tyrkiske myndigheter kategoriserte i 2018 Kyäni som et pyramidespill. Året etter gikk Kyäni ut med en uttalelse i tyrkisk media hvor de oppfordret til å ikke lese kritiske artikler om selskapet fordi de mente at disse, inkludert postede kommentarer fra personer som mente å ha tapt penger på Kyäni, var forfalsket informasjon iscenesatt av selskapets konkurrenter for å skade deres omdømme.
Valerie Perrine
Valerie Ritchie Perrine (født 3. september 1943 i Galveston i Texas i USA) er en amerikansk fotomodell og skuespiller.
Tidlig liv
Perrine ble født i Galveston i Texas. Hennes far var oberstløytnant i det amerikanske forsvaret, og på grunn av farens jobb vokste Perrine opp flere forskjellige steder på den nordlige halvkule etter som familien ble flyttet rundt, slik militære familier ofte blir.
Karriere
Perrine startet karrieren sin som en «showgirl» i Las Vegas. Hun hadde sin debut på kinolerretet med en cameorolle i James Bond-filmen Diamanter varer evig (1971). Hennes neste rolle var som mykpornostjernen «Montana Wildhack» i Slaughterhouse-Five (1972). Perrine er kanskje mest kjent for rollen som «frøken Eve Teschmacher» i filmen Superman (1978) og i Superman II (1980).
I 1975 ble Valerie Perrine nominert til en Oscar-pris for beste kvinnelige hovedrolle for sin rolle som «Honey Bruce» i Lenny (1974), en rolle hun også ble nominert til en Golden Globe for. Hun ble også nominert til en Saturn Award i 1979 for sin rolle i Superman.
Perrine hadde flere anerkjente roller, blant annet som «Carlotta Monti» i W.C. Fields and Me (1976) og som «Charlotta Steele» i Den elektriske rytter (1979), men karrieren slo sprekker da hun opptrådte i filmer som Can't Stop the Music, en rolle hun ble nominert til en Razzie-pris for under den første Razzie-utdelingen i 1980.
Sophie Scholls siste dager
Sophie Scholls siste dager (orig. Sophie Scholl – Die letzten Tage) er en tysk biografisk film regissert av Marc Rothemund, med Julia Jentsch i hovedrollen som Sophie Scholl. Scholl var medlem av den tyske antinazistiske gruppen Den hvite rose under andre verdenskrig.
Priser
Under Filmfestivalen i Berlin fikk regissør Marc Rothemund Sølvbjørnen for beste regissør, mens hovedrolleinnehaver Julia Jentsch fikk Sølvbjørn for beste skuespiller. Filmen var nominert til Oscar-utdelingen i 2005 for beste utenlandske film.
Handling
Filmen forteller om de siste levedagene til Sophie Scholl, fra hun blir arrestert sammen med broren Hans Scholl 18. februar 1943 i universitetet i München, for å ha delt ut flygeblader, til hun blir henrettet med giljotin 22. februar. Avhørene av henne blir vist, samt rettssaken mot henne og de to andre tiltalte.
Filmen er en svært detaljtro gjengivelse av den faktiske historien, og grundig forskning ligger til grunn for filmen. Stor vekt er lagt på å gjenskape autentiske kulisser.
Ernesto Schiaparelli
Ernesto Schiaparelli (født 12. juli 1856 i Occhieppo Inferiore (Biella) i Piemonte i Italia, død 14. februar 1928 i Torino) var en italiensk  egyptolog.
Bakgrunn
Ernesto Schiaparelli var fra en fremstående familie av akademikere. Farens hans Luigi Schiaparelli underviste i historie ved Universitetet i Torino. Giovanni Virgilio Schiaparelli, den kjente astronomen, Celestino, arabist, Cesare, pioner innen fotografi Carlo Felice, agronom og Giovanni Battista, en pioner innen industriell kjemi, var blant slektningene hans.
Ernesto Schiaparelli studerte egyptologi i Torino under Francesco Rossi og i Paris ved Sorbonne under Gaston Maspero.
Egyptolog
Han ble utnevnt til direktør for Det egyptiske museet i Firenze, hvor han på en profesjonell måte reorganiserte samlingen da de ble flyttet til nye lokaler i 1880, og så på høyden av sin karriere ble han direktør for Museo Egizio di Torino, som kom til bli med ham og hans mange utgravningsekspedisjoner det neste største egyptiske museet i verden. Han var forfatter av kjente akademiske verk og en senator i kongedømmet Italia.
På samme tid ble han sterkt involvert, fra sitt første opphold med fransiskanske misjonærer i Luxor i 1884, med å bekjempe fattigdommen blant misjonærene i Øvre Egypt. Av den grunn grunnla han Hjelpeforeningen for italienske misjonærer (ANSMI), som utvidet arbeidet sitt for å ta vare på italienske emigranter i hele området med Midtøsten. Schiaparellis filantropiske legning kan også illusterres ved at hqan kontraktfestet den 30. oktobre 1920, at han skulle overdra til hjembyen stedets gamle borg - som var i hans eie, og andre stor egaver han gav.
Mellom 1903 og 1920 gjennomførte Schiaparelli tolv arkeologiske ekspedisjoner som åpnet funnsteder i Heliopolis og gravsteder i Giza, Hermopolis, Assiut, Qau el-Kebir, Gebelein og Aswan (gravstedet til Harkhuf).
Han fant dronning Nefertaris gravkammer i Deir el-Medina i Dronningenes dal ved Luxor (1904) og gravde ut TT8-graven av den kongelige arkitekten Kha (1906), som ble funnet intakt and vist in toto i Torino.
Seiersdagen
Seiersdagen (russisk: День Победы, Den Pobedy) er i Russland og flere land tilknyttet den tidligere Sovjetunionen navn på 9. mai 1945, dagen da det nasjonalsosialistiske Tyskland kapitulerte under andre verdenskrig, en krig som i russisk historiefortelling blir omtalt som den store fedrelandskrigen. Tyskernes angrepskrig begynte 22. juni 1941 og krevde nesten 27 millioner dødsofre på sovjetisk side.
«Seiersdagen» betegner også den årlige minnedagen som markerer «Den røde armés og det sovjetiske folks» triumf over den tyske invasjonen og nazismen. Dagen er landets største ikke-religiøse høytidsdag og feires 9. mai med blant annet kransnedleggelser, patriotiske militærparader og fyrverkerier i Moskva og andre byer.
I flere andre land i Europa, deriblant Norge, markeres frigjøringsdagen og den allierte seieren i andre verdenskrig som Victory in Europe Day 8. mai.
Historisk bakgrunn
Andre verdenskrig i Europa endte med sovjetiske troppers erobring av Berlin våren 1945, etterfulgt av Hitler-Tysklands betingelsesløse overgivelse 8. mai.
Kapitulasjonen ble først avtalt med vestlige allierte i Reims i Frankrike 7. mai, men ble offentlig kjent og feiret i Norge og Vest-Europa dagen etter, tirsdag 8. mai.
Den endelige avtaleteksten ble underskrevet av tyske militære ledere og vestlige og sovjetiske allierte i et felles møte i Den røde armés hovedkvarter i Berlin-Karlshorst denne dagen klokka 21:20 tysk tid. Alle kamphandlinger i Europa skulle opphøre fra klokka 23:01 samme kveld. På grunn av tidsforskjellen var dette natt til 9. mai i Moskva, og triumfen ble i Sovjetunionen erklært tidlig denne dagen og markert da. Derfor feires frigjøringen i Europa 8. mai og samme seier i Russland dagen etter.
Markering
Seiersdagen markeres fortsatt i Russland, Hviterussland, Kasakhstan, Georgia og Ukraina. Like før og etter oppløsningen av Sovjetunionen i 1991, ble dagen feiret mer beskjedent, gjerne med hovedvekt på private familiesammenkomster. I 1995 ble den erklært som en av landeste viktigste merkedager, og fra Vladimir Putin ble president første gang i 2000, har paradene på nytt antatt en stadig mer propagandistisk, nasjonal og militær karakter.
På seiersdagen minnes den historiske triumfen, befolkningens ekstreme prøvelser og krigens enorme antall døde. Markeringene foregår i flere land og byer. Det er bekransning av monumenter, for eksempel ved Den ukjente soldats grav i Moskva, og militaristiske parader, ikke minst det russiske forsvars store opptog på Den røde plass. Samtidig hedres krigsveteraner og overlevende, de militære styrkene og også innsatsen i nyere militæroperasjoner.
«Det udødelige regimentet» (Бессмертный полк) er en marsj på Seiersdagen der privatpersoner bærer fotografier av slektninger som falt i den store fedrelandskrigen. Prosesjonen foregikk første gang i byen Tomsk i 2012, men har utviklet seg til en årviss tradisjon over hele Russland og blant russere i utlandet. Seinere har marsjdeltakerne også båret portretter av falne familiemedlemmer fra nyere kriger. Det er vanlig å dekorere bilder, bannere og jakkeslag med Sankt Georgsbånd eller -sløyfe. Båndet, som har striper i svart og oransje («krutt og ild»), er hentet fra ordensbåndet til Sankt Georgsordenen, Russlands høyeste militære utmerkelse, og har utviklet seg til et pro-russisk symbol på 2000-tallet.
Feiringene 9. mai omfatter i tillegg andre typer festlige arrangementer og mange steder fyrverkerier om kvelden.
Vanligvis inviteres ledere fra andre land som offisielle gjester til den høytidelige minneparaden i Moskva. Ved 60-årsmarkeringen i 2005 deltok femti verdensledere, deriblant den amerikanske presidenten George W. Bush. I 2022 var ingen utenlandske ledere innbudt på grunn av den internasjonale fordømmelsen av Russlands angrepskrig mot Ukraina denne våren.
Achenomorphus
Achenomorphus er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae).
Utseende
Middelsstore, brunlige kortvinger. De er noe bredere og mer langbeinte enn de fleste andre smalkortvinger. Antennene er omtrent så lange som hode + thorax, perlekjede-formede, hvert ledd litt lengre enn bredt. Hodet er forholdsvis stort, omtrent så bredt som pronotum, firkantet, med nokså små, flate fasettøyne. Pronotum er så langt som eller litt lengre enn bredt, rektangulært med avrundede hjørner. Dekkvingene er litt lengre og bredere enn pronotum.
Levevis
Artene lever mellom råtnende plantemateriale.
Utbredelse
Slekten er utbredt i Nord-Amerika og Øst-Asia.
Skjervo (Vefsn)
Skjervo (også skrevet Skjerva) er ei elv i Vefsn kommune i Nordland. Den har sitt utspring fra Reinfjellet og renner gjennom Mosjøen før den munner ut Vefsna rundt 500 meter før denne munner ut i Vefsnfjorden.
Elva er vernet mot kraftutbygging i henhold til Verneplan IV for vassdrag.
Alexandra Feracci
Alexandra Feracci (født 10. oktober 1992) er en fransk karateka.
Hun representerte Frankrike under Sommer-OL 2020 i Tokyo, hvor hun ble utslått i gruppespillet.
Momaea
Momaea er en slekt av biller som tilhører familiegruppen bladbiller (Chrysomelidae). Det er kjent 8 arter.
Utseende
Middelsstore (ca. 10 millimeter), avlange, brunlige bladbiller. Fasettøynene er nokså store og utstående, pronotum avrundet firkantet, betydelig smalere enn dekkvingene. Disse er noe innsnevret i midten. Antennene er tynne og nesten så lange som kroppen.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.
Utbredelse
Slekten er utbredt i Sørøst-Asia (i alle fall Borneo) og med én art i Australia.
Two We Go
Two We Go er et musikkalbum med Gunnar Andreas Berg og Henning Sommerro, utgitt i 2009. Dette er duoens første plateutgivelse.
Loyola Marymount University
Loyola Marymount University (LMU) er et stort privat katolsk jesuittdrevet universitet i Los Angeles i California i USA. LMU ble til i 1973 ved sammenslåing av Marymount College og Loyola University i Los Angeles. Underlagt LMU er også Loyola Law School, som også er i Los Angeles. Loyola Marymount er kjent for et meget vakkert hovedcampus. Også to katolske søsterordener er medansvarlige for institusjonen.
Universitetet har (2008) ca. 8.900 studenter og 1.150 lærere. Skolepengene i 2006 var på US$ 29.834.
Bakgrunn og historie
Men universitetet er også arvtaker etter det første katolske lærested i Sør-California, St. Vincent's College for gutter, grunnlagt i 1865 og drevet av vincentinerne. I 1911 gikk denne skolen inn i det yngre jesuittdrevne Los Angeles College, som samtidig åpnet en høyskoleseksjon som ble kalt Loyola High School.
Institusjonens raske vekst førte til at det flyttet flere ganger til romsligere anlegg. Navneskiftene fortsatte også, tilbake til St. Vincent's College i 1917, men så i 1918 til Loyola College of Los Angeles. I 1930 fikk det universitetsstatus og ble Loyola University of Los Angeles. Loyola Law School var tidligere blitt utskilt, og forble på et av de områdene som institusjonen forøvrig fraflyttet.
Loyola University var en institusjon kun for menn frem til sammenslåingen med Marymount College i 1973.
En parallell, men separat tilblivelseshistorie gjelder den skole som Marisa-hjertesøstrene stifte for unge kvinner i 1923. I 1933 Marymount Junior College var denne en skole i Westwood-området i Los Angeles. I 1948 ble det til Marymount College of Los Angeles, og i 1960 flyttet det til en ny campus. Skolen innledet et samarbeid med St. Josephssøstrenes St. Joseph College of Orange, og snart var de to institusjonene blitt til en, men med to avdelinger på hvert sitt sted i Los Angeles-området. Begge grenene var for kvinner inntil sammenslåingen med Loyola i 1973.
Skoler og colleges
I tillegg til Loyola Law School med sin egen campus, har universitetet seks fakulteter (schools): Bellarmine College of Liberal Arts, College of Communication and Fine Art, College of Business, Frank R. Seaver College of Science and Engineering, School of Education, og School of Film and Television.
Rektor må være jesuitt. I tillegg til fra de to ovennevnte søsterordener hvis utdannelsesinstitusjoner inngår i universitetet, er det også lære- eller ledelse fra to andre søsterordener. Ellers er lærerstaben for det meste sammensatt av lekfolk, både katolikker og andre.
Loyola Marymount University er medlem av Association of Jesuit Colleges and Universities.
Ulf Timmermann
Ulf Timmermann (født 1. november 1962 i Berlin) er en tidligere tysk friidrettsutøver.
Alf Westerns gate
Alf Westerns gate (4-18, 3-19) er ei gate på Eikli i Hønefoss.
Gata er en tverrgate mellom Eikliveien og Bråtaveien, samt fra Osloveien til Eikliveien. Sistnevnte del av gata nås fra Osloveien, men er sperret i vestenden av gata. Gata er preget av trehusbebyggelse.
Gata er oppgalt etter Alf Western (1869-1928), som eide gården Bråten (kalt Dalsbråten) i Hønefoss. Den vestlige delen av gata (mellom Eikliveien og Bråtaveien) ble etablert på 1960-tallet, og fikk sitt navn i 1966.
Simon Larsen
Simon Andreas Larsen (født 1. juni 1988 i Kristiansand) er en norsk tidligere fotballspiller.
Med en høyde på 1,93 m har den tidligere midtbanespilleren blitt omskolert til forsvarsspiller i Vålerenga, og blitt omtalt som den «nye Rune Bratseth» av enkelte.
Karriere
Etter å ha rykket ned til 4. divisjon med moderklubben i 2010, takket Larsen nei til et tilbud fra  og signerte en treårig amatørkontrakt med 2.-divisjonsklubben.
Amatørkontrakten betød at Larsen kunne gå gratis dersom han ble tilbudt proffkontrakt av en annen klubb. Foran 2012-sesongen var Larsen en av Norges mest ettertraktede spillere, med tilbud fra, og.
Larsen valgte til slutt hvor han også fikk praksisplass i klubbens økonomiavdeling, samtidig som han fullfører sin mastergrad i økonomi ved Universitetet i Agder.
10. april 2012 fikk Larsen sin debut på A-laget i 3. serierunde mot. Larsen endte 2012-sesongen som den utespilleren med flest minutter for klubben, kun 16 minutter mindre enn målvakt Lars Hirschfeld.
Før -sesongen underskrev han en treårskontrakt med.
20. desember 2018 signerte Larsen for.
Mogorella
Mogorella (sardisk: Mogorèdda) er en italiensk kommune i provinsen Oristano i regionen Sardinia. Den har 442 innbyggere og ligger rundt 265 meter over havet.
Fedme (hund)
Fedme eller overvekt hos hunder er en klinisk tilstand som kan lede til flere alvorlige livsstilslidelser. Omkring 20-30% av norske hunder lider av overvekt. Til sammenligning ble det gjort en stor studie i Mellom-Europa for noen år siden, og der konkluderes det med at kun ca. 3% av hundene var undervektige.
Grensen for fedme
Den enkleste måten å vurdere dyrenes ernæringstilstand på er å la hånden gli over ribbena. De skal kunne føles lett. Ved overvekt vil ribbena være vanskeligere å identifisere. Ser man hunden ovenfra, skal kroppen smalne inn bak ribbena, og den skal ikke ha valker ved halerota.
Bivirkninger av overvekt
Overvekt fører bl.a. til at dyr rammes lettere av sykdommer og har en kortere levetid enn dyr med normalvekt. Likeledes minsker gjerne dyrets livsglede, aktivitets- og prestasjonsnivå, samt eierens utbytte av dyret som sådan.
Overvekt vanskeliggjør dessuten ofte annen behandling og øker risikoen for å lettere få flere alvorlige sykdommer og lidelser. Her kan nevnes sukkersyke (diabetes mellitus), kroniske leddskader og ryggskader, hjerte og lungesykdommer, leversykdommer, kreft, magedreining m.m. Det medfører dessuten økt risiko ved anestesi og kirurgi, økende følsomhet for varme, trøtthet, dårlig kondisjon og dårlig humør.
Årsaker til overvekt
Dyr blir helst fete fordi kroppen får for mye tilført energi over tid. Noen raser kan dessuten være arvelig disponerte for fedme, men dette er ingen grunn for at de skal behøve å bli fete. Nyere forskning viser dessuten at valper som tilføres for store mengder energi i oppveksten, lettere får skader og defekter på skjelettet enn andre hunder. Dette gjelder spesielt for store raser. Eldre og kastrerte hunder har dessuten gjerne lavere forbrenning, slik at energibehovet reduseres.
Stoffskifte og hormonrelaterte årsaker ser man av og til. I noen tilfeller kan fedme skyldes for liten produksjon av thyroxin og for høy produksjon av cortisol (hyperadrenocortisisme, også kalt Cushing syndrom). Da vil hunden ofte være svært rolig, røyte mye og bli tynn i pelsen. Om thyroxinmangel er problemet fryser gjerne hunden lettere og vil derfor søke seg til varme steder. Thyroxinmangel kan diagnostiseres ved blodprøve hos veterinæren.
Radka Toneff
Radka Toneff fikk Spellemannprisen 1977 som beste vokalist for platen Winter poem og Spellemannsprisen 1993 i kategorien Jazz for platen Live in Hamburg. Hun ble innlemmet i Rockheim Hall of Fame i 2020.
Fedme (hund)
Slanking
Om hunden er mer enn 15% overvektig bør slanking kun skje i samråd med veterinær. Generelt sett kan man imidlertid si at det er ideelt å tape ca. 2% av kroppsvekten pr. uke.
Radka Toneff
Radka Toneffs Minnepris deles ut til minne om henne. Prisen er på 100 000 kroner, og deles ut annethvert år.
Ulochaetes
Ulochaetes er en slekt av biller som tilhører familien trebukker (Cerambycidae).
Crypto.com Arena
Crypto.com Arena (tidligere kjent som Staples Center) er en sportsarena i Downtown Los Angeles som ligger rett ved siden av Los Angeles Convention Center. Crypto.com Arena åpnet 17. oktober 1999. Adressen er 1111 S. Figueroa Street, Los Angeles, California 90015.
Ulochaetes
Utseende
Store (ca. 20-50 millimeter), noe kraftige, tett hårete gulaktige trebukker med reduserte dekkvinger. Artene etterligner trolig humler. Antennene er tynne og omtrent halvparten så lange som kroppen. Pronotum er rundet, dekkvingene er ganske korte, dekker ikke bakkroppen eller flygevingene. Beina er lange, lårene noe brede.
Radka Toneff
Bakgrunn
Radka Toneff ble født i Oslo og vokste opp på Lambertseter i Oslo og på Kolbotn. Radka Toneff var datter av den bulgarske folkesangeren og filmregissøren Toni Toneff (også skrevet Toni Enev Tonev ) og Lilly-Ann Rivenes (1924-2009). Da Brynjulv Rivenes, Lilly-Anns far, i 1930 døde i USA der familien bodde flyttet resten av familien til Norge. Lilly-Ann Rivenes møtte Toni Toneff under et besøk i Praha. Radka Toneffs foreldre var begge musikalske. Moren spilte piano og faren var tenor med klassisk utdanning. Toni Toneff hadde reist rundt i Bulgaria for å samle inn folkemusikk.
Crypto.com Arena
Historie
Den 16. november 2021 ble det kunngjort at navnerettighetene til Staples Center var ervervet av den Singapore-baserte kryptovalutabørsen Crypto.com, og omdøpte den til Crypto.com Arena med virkning fra 25. desember 2021. Avtalen ble rapportert å ha en verdi på 700 millioner dollar over 20 år, sammenlignet med de 116 millioner dollar som Staples betalte under den forrige 20-årige avtalen.
Ulochaetes
Levevis
Disse billene har larver i hardt, dødt trevirke. De voksne billene, som ligner noe på humler, tar trolig ikke næring til seg. De er livlige insekter som flyr godt.
Radka Toneff
Karriere
Radka Toneff fikk Spellemannprisen 1977 som beste vokalist for platen Winter Poem. Etter sin død fikk hun Norsk Jazzforbunds Buddy-pris i 1982 og Spellemannprisen 1993 i klassen jazz for Live in Hamburg. Hun blir fremdeles ansett som en av Norges aller fineste jazzvokalister. Musikkprisen Radka Toneff Minnepris er basert på et minnefond, forvaltet med royaltyinntekter av hennes albumer Fairytales og Live in Hamburg.
Ulochaetes
Ubredelse
Slekten er utbredt i det vestlige Nord-Amerika, fra British Columbia i nord til Baja California i sør, og Asia (Bhutan, Tibet).
Radka Toneff
Karriere
Radka Toneff hadde et forhold til jazzmusikeren Arild Andersen fra 1975 til 1980. Hun var siden kjæreste med jazzmusikeren Audun Kleive like før hun tok sitt eget liv. Toneff ble funnet død i skogen på Bygdøy, med overdose sovetabletter i blodet.
Hennes samarbeidsplate med Steve Dobrogosz, Fairytales (Odin Records, 1982), ble i 2011 kåret til tidenes norske plate av 100 norske musikere på oppdrag fra Morgenbladet.
Liste over Danmarks skatteministre
Liste over Danmarks skatteministeriet. Skatteministeriet ble utskilt fra Finansministeriet i 1975. Listen inkluderer ikke budsjettministre, ministre for økonomisk samordning, ministre for utenriksøkonomi eller lignende.
Mikal Sylten
Mikal Sylten (født 29. juli 1873 i Bindal, død 27. november 1964 i Malmö ) var en norsk antisemitt som ble dømt i landssvikoppgjøret etter andre verdenskrig i Norge.
Han var typograf av yrke, og utga fra 1916 Nationalt Tidsskrift, en avis med jødefiendtlige preg som fra 1917 benyttet en svastika (halekors) som emblem. Opplaget var på ca. 600 eksemplarer, mot slutten var det nede i 350.
Mest kjent var Sylten for publikasjonen Hvem er hvem i jødeverden, som utkom i fire utgaver: i 1925, 1932, 1938 og 1941. Publikasjonen inneholdt navn og adresse på personer i Norge som Sylten formodet var jøder. Det tyske sikkerhetspolitiet brukte verket som referanse, og Sylten hjalp tyskerne med å kartotekføre jøder i Norge.
Sylten var medlem av Nasjonal Samling (NS) fra våren 1942, men var aldri aktiv i partiet. Han ble idømt ett år og tre måneders tvangsarbeid i 1948 i landssvikoppgjøret.
I 1964 utvandret han til Sverige og døde samme år.
Stortingets 22. juli-komité
'''Stortingets 22. juli-komité (offisielt navn: Stortingets særskilte komité til å behandle redegjørelse fra justisministeren og forsvarsministeren i Stortingets møte 10. november 2011 om angrepene 22. juli''') var en særskilt komité i Stortinget. Komiteen ble nedsatt for å behandle en redegjørelse fra daværende justisminister Knut Storberget og forsvarsminister Grete Faremo i Stortingets møte 10. november 2011 om terrorangrepene i Norge 2011.
Komiteen ble nedsatt i henhold til § 14 i Stortingets forretningsorden og hadde 17 medlemmer, fra alle stortingspartiene.
Komiteen avga sin innstilling 1. mars 2012.
RS 125 «Det Norske Veritas»
RS 125 «Det Norske Veritas» er en redningsskøyte i Fosen-klassen tilhørende Redningsselskapet. Den var den første i denne klassen og ble døpt 3. juni 2005 på Høvik. Skipet ble finansiert med selskapets egne midler i kombinasjon med økonomisk hjelp fra Det Norske Veritas.
Båten ble bygget i aluminium ved Båtservice Mandal AS i 2003. RS 125 «Det Norske Veritas» har en lengde på 22,5 meter, bredde 6,38 meter og dypgang på 1,43 meter. Den har to hovedmotorer (MTU 12V396TE 74L) med en samlet totaleffekt på 3 000 kW. Båten har en maksimalfart på 24,9 knop, og rekkevidden er 600 nautiske mil.
Johannes Nellemann
Johannes Magnus Valdemar Nellemann (født 1. november 1831 i København, død 26. august 1906 i samme by) var en dansk jurist, politiker og professor ved Københavns Universitet. Han var justisminister i Danmark fra 1875 til 1896.
Liv
Han var sønn av kanselliråd og hospitalforstander Georg Mogens Nellemann og Pouline Louise Poulsen. Etter å ha blitt student fra skolen i Slagelse i 1849 ble han cand. jur. i 1855. Deretter studerte han rettshistorie og sivilrett i München, Paris og London fra 1856 til 1858. Tilbake i København ble han ansatt som lektor ved Københavns Universitet og året etter utnevnt til professor. Han var universitetets rektor i året 1874–75.
Nellemann var medlem av prosesskommisjonen som ble nedsatt i 1868, og hvor han utarbeidet deler av prosessreformen. Han gikk inn i politikken i 1870, da han ble valgt inn i Landstinget fra København. I Landstinget var han medlem av det såkalte Mellempartiet. I 1875 ble han medlem av den danske regjeringen, som justsiminister og minister for Island i Estrups ministerium. Han beholdt disse stillingene i 21 år. Ved Estrups avgang i 1894 kunne han beholde porteføljene i den nye regjeringen under Reedtz-Thott. Han tok avskjed 13. juni 1896 og ble deretter utnevnt til direktør i Nationalbanken.
Andrea Anacan
Andrea Anacan (født 24. november 1990) er en newzealandsk karateka.
Hun representerte New Zealand under Sommer-OL 2020 i Tokyo, hvor hun ble utslått i gruppespillet.
Capillicornis
Capillicornis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, matt brun trebukk. Antennene er tynne og lengre enn kroppen. Pronotum er avrundet firkantet med en butt tann midt på hver side, i midten med en opphøyd lengdekjøl som blir avbrutt av en hjerteformet grop. Dekkvingene er avsmalnende bakover, hver dekkvinge med to lyse, mørkkantede flekker.
Levevis
Larvene lever i død ved.
Utbredelse
Arten er beskrevet fra Ecuador.
Stemmevansker
Stemmevansker er en gruppe lidelser som påvirker stemmefunksjonen uheldig slik at stemmekvaliteten reduseres (dysfoni) eller at stemmen forsvinner helt (afoni).
Stemmevansker kan grovt inndeles til å tilhøre en av følgende kategorier;
Organiske og funksjonelle stemmevansker er forårsaket av sykdom eller skade i strupehodet (larynx) eller i nervebanene til strupehodet (nervus vagus recurrens eller nervus vagus superior). Psykogene stemmevansker har en bakomliggende årsaksfaktor av psykisk art, men kan ofte ytre seg som en funksjonell stemmevanske.
Teoretisk lingvistikk
Teoretisk lingvistikk er den greina av lingvistikken som fokuserer på å utvikle modeller over språklig viten. Områdene som vanligvis regnes som kjernen av teoretisk lingvistikk er syntaks, morfologi, fonologi og semantikk. Man pleier å ekskludere områder som fonetikk, psykolingvistikk og sosiolingvistikk. Teoretisk lingvistikk omfatter også leitinga etter ei forklaring på de språklige universalene, altså de egenskapene som alle menneskelige språk har til felles.
Buffalo Bløffs nasjonale vegg-til-vegg-show
Åpningsvignetten til programmet var en parodi på Familien Ashton-vignetten.
Programmets absurde form for humor slo ikke an blant norske anmeldere.
Montreux-festivalen
En forkortet versjon med tittelen Det internasjonale vegg-til-vegg-show ble sendt på NRK 23. april 1973. Den var også Norges bidrag i Montreux-festivalen i 1973 hvor den vant Chaplin-prisen. Programmet ble opprinnelig produsert i sort-hvitt, men for å gjøre det litt mer «moderne» i en konkurranse hvor alle bidrag dengang var i farger, la man et blåskjær på det.
Gettysburg College
Gettysburg College er et privat, religiøst universitet i Gettysburg, PA i USA. Gettysburg har nesten 3 000 studenter innen humanistiske, samfunnsvitenskapelige og klassiske naturvitenskapelige fag, og skolepengene (2006) er 34 050 amerikanske dollar. Det er full trådløs bredbåndsdekning på hele campus. Høyeste gradstildeling er Bachelor.
Historie
Gettysburg College ble grunnlagt i 1832 av abolisjonisten og teologen Samuel Simon Schmucker. Under borgerkrigen ble campus med Pennsylvania Hall åsted for oppmarsj av begge parters hærstyrker til slaget ved Gettysburg, og universitetet ble omgjort til feltsykehus. Den 19. november 1863 holdt Abraham Lincoln sin berømte Gettysburg-tale her, The Gettysburg Address.
Taggbreitege
Taggbreitege (Picromerus bidens) er en tege tilhørende breitegene (Pentatomidae).
Gettysburg College
Historie
Dwight D. Eisenhower drev militær trening før andre verdenskrig på Gettysburg militæranlegg like ved, og bodde i Gettysburg etter presidentperioden. Han var styreleder ved Gettysburg College og skrev sine memoarer på campus.
Taggbreitege
Den finnes i det sørlige Norge, langs kysten, til og med Vestland. Den er vanlig sørover i Europa.
Gettysburg College
Rangeringer
U.S. News & World Report rangerte Gettysburg College som nummer 50 blant liberal arts-collegene i USA i 2015, Forbes plasserte det på 111.-plass blant alle colleger i USA, mens Washington Monthly rangerte det som nr. 144 av amerikanske liberal arts-colleger i 2014.
Taggbreitege
Utseende
Taggbreitege er en bred og kraftig bygd brun tege, ca. 9-12 millimeter lang, uten noen markerte flekker eller farger på oversiden. Den membrane delen av forvingene er mørkere brunsvart. På hele oversiden har tegen tydelige punkt-struktur. Scutellum er tydelig gult i spissen. Den har fem følehornsledd i antennen. Beina er lys brune.
Gettysburg College
Rangeringer
College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Taggbreitege
Utseende
Nymfene er vingeløse og mindre enn den voksne tegen. De har en lysere brun farge med mørke flekker.
Gettysburg College
Alumni
Tidligere GC-studenter inkluderer blant annet:
Taggbreitege
Utseende
Utpå seinsommeren og høsten får tegen en mørkere brunlig farge.
Levevis
Taggbreitege tilhører nebbmunnene som har det til felles at munndelene er sugende og at de suger opp næringen. Den lever på jordoverflaten på planter og trær. Nymfene lever av plantesaft. De voksne (imago) er rovdyr og suger ut kroppsvæske fra andre dyr, som larver av sommerfugler.
Taggbreitege har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Systematisk inndeling
Et latinsk familienavn ender med ...idae, og et navn på en overfamilie på ...oidea.
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske breiteger.
MGPjr 2015
Melodi Grand Prix Junior 2015, offisielt MGPjr 2015, var den 14. utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 7. november 2015, og ti sanger deltok. Vinneren ble Thea med «Du gjør mæ så glad».
__INNHOLDSFORTEGNELSE__
Sendingen
NRK fikk inn 728 melodier i den åpne konkurransen, og en jury plukket ut ti av dem til finalen i Oslo Spektrum lørdag 7. november 2015. Duoen Margrethe Røed og Tooji skulle være programledere for fjerde år på rad, men Tooji måtte trekke seg fra jobben på grunn av en musikkvideo. Dermed ledet Margrethe Røed sendingen alene. For første gang var det ingen band eller grupper blant deltakerne, bare soloartister. For første gang ble MGPjr tolket til tegnspråk.
Klæbu
Klæbu er et område sørøst i Trondheim kommune, mellom Selbu i øst og Melhus i sør og vest. På Hevillåsen, Klæbus østligste punkt, grenser stedet også mot Malvik. Klæbu var egen kommune fram til 1. januar 2020, da den ble slått sammen med Trondheim kommune.
MGPjr 2015
Sendingen
Sendingen åpnet med at illusjonisten Alexx Alexxander «tryllet» fram programleder Margrethe, før de ti artistene framførte sangene sine. Tv-seerne stemte fire av dem videre til superfinalen via SMS og internettsiden til MGPjr. Før de fire superfinalistene ble offentliggjort, framførte tidligere MGPjr-deltaker Henrik Høven sangen «Ungettable Girl» og deretter framførte årets finalister BlimE!-låten «Dilla på».
Klæbu
Navn og kommunevåpen
Navnet Klæbu er en modernisering av den norrøne formen, Kleppabú. Navnet er en sammensetning av kleppr, som betyr haug eller ås, og bú som betyr bygd.
MGPjr 2015
Sendingen
I superfinalen framførte de fire superfinalistene sangene sine på nytt, før seerne stemte på nytt. En gruppe deltakere fra Ungdommens kulturmønstring og tidligere MGPjr-deltakere sto for pauseunderholdningen før vinneren ble kåret. Bare førsteplassen ble offentliggjort, og vinneren ble tolv år gamle Thea Floer Kulseng fra Harstad med sangen «Du gjør mæ så glad».
Resultat
Første runde Superfinalen
Klæbu
Navn og kommunevåpen
Kommunevåpenet ble godkjent 8. juli 1983 og symboliserer Trongfossen i Nidelva. Elva har hatt stor betydning for utviklingen av jordbruk og elektrisitetsforsyning i kommunen, og valget av kommunevåpen reflekterer dette.
Geografi
Klæbu har flere naturområder for utfart, Nordmarka og Brungmarka, for å nevne to. Andre utfartsområder er Vassfjellet og Vassfjellmarka.
MGPjr 2015
Resultat
I superfinalen møttes de fire deltakerne som fikk mest stemmer av publikum i første runde. Bare vinneren ble offentliggjort.
Klæbu
Geografi
Klæbu strekker seg fra nord, og sitt laveste punkt ved Nidelva ved Nordset (ca. 80 moh.), opp til lengst i sør på Brungmarka, og det høyeste punktet, på Kråkfjellet (816,7 moh.). Det vestligste punktet ligger på Vassfjellet, og det østligste på Hevillen.
Vestenden av den største, og dypeste, innsjøen i Sør-Trøndelag, Selbusjøen, ligger i Klæbu. Etter oppdemming i forbindelse med kraftutbygging på 1900-tallet ble Bjørsjøen og øverste del av Nidelva i praksis innlemmet i Selbusjøen. Den oppdemmede sjøen strekker seg ned til en demning bygd ved Hyttfossen flere kilometer nedenfor det naturlige uløpet fra Selbusjøen. Hyttfossen utgjør det vi i dag opplever som starten Nidelva. Selbusjøen ligger ca. 160 moh.
MGPjr 2015
Hendelser
Tooji skulle egentlig ha ledet sendingen sammen med Margrethe Røed, men NRK avsluttet kontrakten med artisten sommeren 2015. Årsaken var at Tooji hadde gitt ut en musikkvideo der han stilte opp naken og simulerte en elskovsscene med en prest i en kirke. NRKs underholdningsredaktør Charlo Halvorsen uttalte til VG Nett at musikkvideoen «hadde et eksplisitt seksuelt innhold, som ikke var forenlig med å lede et barneprogram.» Tooji mente selv at han hadde fått sparken fra programlederjobben, noe Halvorsen avviste.
Klæbu
Geografi
Geografisk skilles det dog fremdeles mellom Selbusjøen, Bjørsjøen og den oppdemmede delen av Nidelva. Denne delen av elva er på sitt dypeste ved Trongfossen, hvor det er 56 meter fra toppen av berget til bunnen av elva, og med det er dette Norges dypeste elvegjel. Oppdemmingen har gjort at fossen ikke lenger er synlig.
MGPjr 2015
Hendelser
NRK ga ut de norske sangene på samlealbumet MGPjr 2015. Albumet lå ni uker på VG-lista og nådde fjerdeplass som høyeste notering. Sendingen på NRK1 samlet 624 000 seere og fikk en markedsandel på 77 prosent i aldersgruppen 2 til 11 år.
Klæbu
Geografi
En kilometer lengre ned, ved Svean, er området på østsiden av elva statlig sikret som offentlig friluftsområde.
Samferdsel
Klæbu har to hovedinnfartsårer fra Trondheim, FV 704 over Skjøla, som fører til knutepunktet Sandmoen sør for Trondheim, og FV 885 gjennom Amundsdalen mot Nidarvoll og Risvollan. FV 704 mellom Røddekrysset - Tanemskrysset ble ferdigstilt høsten 2018, med rundkjøringer i hver ende og fartsgrense 80 km/t, mot tidligere 60 km/t.
Bussforbindelsene til Trondheim sentrum er gode med flere avganger i timen med rute 72 (om Tanem og City Syd) og alternativt rute 73 (om Bostad, Eklesbakken, Nidarvoll).
Samfunn
Kommunens administrasjonssenter var tettstedet Klæbu med innbyggere per 1. januar, som ligger 19 km sør for Trondheim sentrum. Ellers er bygda delt inn i flere valgkretser, og ikke minst, grender. På grunn av nokså spredt bebyggelse, er det ikke helt enkelt å eksakt avgrense grendene. Kjente grender er: Sjøbygda, Hyttfossen, Lappen, Tullusgrenda, Tanem, Lysklett, Bostadgrenda, Rønningsgrenda, Nordsetgrenda og Osgrenda, som går fra Vangsmo til Tanemsbrua. Flere av grendenavnene er egentlig gårdsnavn, men har etterhvert blitt mer eller mindre synonymt med grendanavnet.
Klæbu ble egen kommune den 1. januar 1838. Kommunens innbyggere stemte med et flertall på 67,33 prosent for en kommunesammenslåing med Trondheim kommune den 9. mai 2016, og de to kommunene ble slått sammen den 1. januar 2020.
Kultur
Kulturhuset, som ble nyoppusset i 2015 huser festsal, basseng, folkebiblioteket ungdomsklubb og kommunens populære treningssenter. I kommunesentret ligger også et utvalg butikker, restauranter og servicetilbud: Coop Extra, Bunnpris (søn 11-22), Milano, La Vida, Nåva, GK Flora (blomster), Apotek 1, Klæbu Håndbakeri (glutenfri baker), YX Hydro Texaco Klæbu Bil og Bensin, Klæbu Sparebank, MySun solarium, frisør og café.
Klæbu er også kjent for sitt engasjement innenfor håndballen.
I kommunen finner man et av de større alpint- og utforanleggene i området, Vassfjellet skisenter med åpningstider hver dag i vinterhalvåret når forholdene tillater det.
Eksterne lenker
Http://www.klabuinnebandyklubb.no
Lindsey Graham
Lindsey Olin Graham (født 9. juli 1955) er en amerikansk republikansk politiker, jurist og tidligere offiser. Han har vært medlem av Senatet for delstaten Sør-Carolina siden 2003. Han var medlem av Representantenes hus fra 1995 til 2003.
Han har blitt regnet som en av de moderate republikanerne i Senatet, og støttet blant annet Sonia Sotomayors kandidatur til USAs høyesterett. Han har også jobbet med ny energilovgivning sammen med demokratiske senatorer, og støtter en reform av lovgivningen rundt illegale innvandrere. Han har sterkt kritisert Tea Party-bevegelsen. Graham har markert seg i Senatet som tilhenger av et sterkt nasjonalt forsvar og for en intervensjonistisk utenrikspolitikk.
Leksikalsk-funksjonell grammatikk
Leksikalsk-funksjonell grammatikk (LFG) (fra engelsk Lexical functional grammar) er et rammeverk innen generativ grammatikk i teoretisk lingvistikk. LFG er en type frasestrukturgrammatikk, i motsetning til dependensgrammatikk. Et sentralt mål i LFG er å utvikle en grammatisk modell som er dyp nok til at den kan benyttes av lingvister, samtidig som den kan parses effektivt og er så rigorøs som det kreves i datalingvistikken.
Utviklinga av teorien ble starta opp av Joan Bresnan og Ronald Kaplan på 1970-tallet, som en motreaksjon på retninga som forskninga på transformasjonell grammatikk hadde tatt. LFG fokuserer hovedsakelig på syntaks og dens sammenheng med morfologi og semantikk. Det er gjort lite forskning på fonologi innen LFG.
Lindsey Graham
Lindsey Graham lanserte seg offisielt som kandidat til presidentvalget i 2016 med en formell kunngjøring i sin hjemby Central den 21. juni 2015 , etter først uformelt å ha meldt seg på den 18. mai. Han trakk sitt kandidatur 21. desember 2015, kort tid før de første primærvalgene fant sted. Han var i begynnelsen sterkt kritisk til Donald Trump som presidentkandidat, men stilte seg bak Trumps politikk etter at denne ble president. Graham støttet også Trump da denne etter presidentvalget i 2020 hevdet at «valget var stjålet». Etter stormingen av den amerikanske kongressen 6. januar 2021 skiftet Graham mening og uttalte at «nok er nok». Få dager senere ble han verbalt trakassert av tilhengere av Qanon bevegelsen.
Leksikalsk-funksjonell grammatikk
Oppbygning
LFG antar at språket er bygd opp av flere dimensjoner. Hver av disse dimensjonene representeres av sin egen struktur med sine egne regler, konsepter og form. De viktigste av disse strukturene er:
Lindsey Graham
Han vokste opp i den lille byen Central i Sør-Carolina, hvor foreldrene drev et bevertningssted. Han ble foreldreløs som 21-åring og overtok omsorgen for sin da 13 år gamle lillesøster, som han ble verge for. Han var bartender hjemme i Central mens han studerte jus ved University of South Carolina. Han har drevet egen advokatvirksomhet, og vært både advokat og dommer ved militære domstoler. Han har hatt rang av oberst i luftvåpenreserven.
Leksikalsk-funksjonell grammatikk
Oppbygning
Det har også blitt foreslått en rekke andre strukturer i LFG-forskninga:
Neste stasjon Grorud
Neste stasjon Grorud er et musikkalbum med Finn Kalvik og Erik Fosnes Hansen, utgitt i 2010. For albumet fikk Fosnes Hansen Spellemannprisen 2010 i klassen tekstforfatter.
Albumets tematikk kommer fra Kalviks og Fosnes Hansens oppvekst gjennom to generasjoner i Stjerneblokkveien på Grorud i Oslo. Parallelt med albumet fikk Kalvik utgitt sin debutbok, Uten skam og mening (2010) på Aschehoug, bestående av historier fra Kalviks barn- og ungdomstid på Grorud.
Aventinerhøyden
Aventinerhøyden (latin Mons Aventinus) er en av Romas sju høyder, beliggende sørvest for Palatinerhøyden ved Tiberen. Den tilhørte Ripa («elvebredd»), den tolvte Rione (bydel) i Roma.
Lokalisering og grenser
Høyden var den sørligste av Romas sju høyder. Den besto av to særskilte høyder, den største i nordvest og den mindre i sørøst, adskilt av en bratt kløft som ga grunnlag til en veibane i oldtiden mellom de to høydene. I republikansk tid synes det som om de to høydene ble anerkjent som en enkelt enhet.
Under Augustus' reformer av Romas urbane nabolag (vici) ble den gamle veien mellom de to høydene (dagens Viale Aventino) som en felles grense mellom den nye Regio XIII som absorberte Aventinus Maior, og den delen av Regio XII kjent som Aventinus Minor.
Beskrivelser
Under den romerske republikken var kollen en folkelig bydel, bebodd av plebeiere, men kom seinere å bli et eksklusivt bostedsområde med store villaer, templer og luksuriøse badeinnretninger. På Aventinerhøyden blei det feira blant annet ekstatiske fester til ære for Bacchus.
I løpet av middelalderen blei Aventinerhøyden avfolka og den har fram til i dag blitt dominert av klostre og hager.
Til Aventinerhøydens mer kjente bygninger regnes kirkene Santa Sabina, Sant'Alessio, Santa Prisca fra tidlig kristendom, samt den moderne kirken Sant'Anselmo. Dessuten bør man nevne Malteserordenens sete og dens kirke Santa Maria del Priorato. På Lille Aventinerhøyden ligger blant annet kirken San Saba.
Blant Aventinerhøydens antikke levninger kan nevnes Dianas tempel, samt rester av Serviusmuren.
Fångsjön
Fångsjön er en innsjø nord i Jämtland, Sverige, ca 6 km sørøst for Strömsund, mest kjent for sine hellemalinger. Det er også avdekket steinalderboplasser og fangstgroper i tilknytning til innsjøen. Fångsjön er med sine forhistoriske levninger av nasjonal svensk interesse for kulturbevaring, og er derfor vernet i henhold til Miljöbalken.